இதை அடுத்து, தி.மு.க உறுப்பினர் அரவிந்த் ரமேஷ், `குடிசைகள் அகற்றப்பட்டு அங்குள்ளவர்களுக்கு பெரும்பாக்கத்தில் வீடுகள் ஒதுக்கப்படுகிறது. பல்லாயிரக்கணக்கானோர் வாழும் அந்தப் பகுதியில் அடிப்படை வசதிகள்கூட இல்லை’ எனக் கூறினார். இதற்குப் பதிலளித்து பேசிய துணை முதல்வர் ஓ.பன்னீர் செல்வம், ‘தமிழகத்தைக் குடிசைகள் இல்லாத மாநிலமாக உருவாக்க அரசு முயற்சி செய்து வருகிறது. ஆற்றங்கரை ஓரங்களில், சுகாதாரமற்ற நிலையில் வாழும் 20,000 குடும்பங்களுக்கு பெரும்பாக்கத்தில் 20,000 வீடுகள் கட்டும் பணி நடைபெற்று வருகிறது. இதுவரை 8,000 வீடுகள் கட்டி முடிக்கப்பட்டு அதில் குடும்பங்கள் குடி அமர்த்தப்பட்டுள்ளனர். குடியிருப்பு பகுதியில் அடிப்படை வசதிகள் பற்றாக்குறையாக இருந்தால் மீண்டும் ஆய்வு செய்து அதற்குத் தக்க நடவடிக்கை எடுக்கப்படும்’ எனக் கூறினார்.